28/07/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Nº de expediente: IN407A 361/2008

Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión-Fenosa-Distribución, S, A, Enderezo Social: Avda. de Arteixo, 171- A Coruña. Denominación: L. M. T. S., C. T. C., R. B. T., Canabal. Situación: Oleiros. Características Técnicas: Liña eléctrica de media tensión subterránea, a 15/20 kV. cunha lonxitude de 0,836 km., coa orixe no paso aéreo-subterráneo proxectado en fachada de C. T. Joez, condutor tipo RHZ1-2 OL 12/20 kV-3 (1x240) mm2 Al, e final no C. T. C. Canabal proxectado. Centro de transformación prefabricado, cunha potencia de 250 kVA., e relación de transformación de 15.000/400-230 V. Liña de baixa tensión aérea, cunha lonxitude total de 0,285 km., coa orixe no apoio proxectado n° 1, condutor tipo RZ., e apoios de formigón. Rede de baixa tensión subterránea, cunha lonxitude de 0,130 km., coa orixe no C. T. C. Canabal proxectado, condutor tipo XZ1. Concello de Oleiros. Resultan os seguintes feitos: Primeiro.-A petición someteuse a información pública por Acordo do 21 de outubro de 2008, da Delegación Provincial, publicada no DOG do 28 de novembro de 2008, no BOP de A Coruña do 26 de novembro de 2008 e no Diario La Opinión de 18 de novembro de 2008, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Segundo.-Dentro do prazo establecido foron presentadas alegacións por: Don Cristian Laurentiu Galice Gargantilla, propietario do predio n°1, solicita variar a ubicación do centro de transformación sobre outras parcelas. Xunta plano e sinala posibles ubicacións. Desta alegación se lle deu traslado á empresa solicitante, manifestando Unión Fenosa Distribución, S. A., o seguinte.: Que o proxecto realizouse conforme ao Decreto 3151/68 de 28 de novembro, R. T. L. E. A. T., sen que existan prohibicións ni limitacións á constitución da servidume, intentando ocasionar o menor prexuízo, proxectándose a liña de media tensión subterránea e ubicando o centro de transformación o máis próximo posible á esquina sur-oeste do predio. Que as alternativas propostas implicarían trasladar a afección sobre outros predios de distintos propietarios. Que en ditas alternativas non se acredita que o seu costo non supere o 10 % do presuposto da liña. Que o encargado de valorar os prexuízos sobre o predio, será no seu momento o Xurado de Expropiación de Galicia. Fundamentos de dereito. Primeiro.-O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo.-No expediente cumpríronse os trámites que sinala o artigo 53 da citada Lei 54/1997, e os regulamentos ordenados no Título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Terceiro.- Con relación a alegación presentada cabe dicir que a ubicación do centro de transformación cumpre có indicado no art.57 da Lei 54/97, do Sector Eléctrico e o artigo 161 do R. D. 1955/2000, de 1 de decembro, de Transporte, Distribución, Comercialización, Subministro e Procedemento de Autorización de Instalacións de Enerxía Eléctrica, polo que non proceden a alegación formulada. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta tiña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuidas Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos Regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta Resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. Conselleiro de Economía e Industria no prazo de un mes contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 1 de xullo de 2009. Tristana Moraleja Gómez Xefa Territorial da Coruña